Jód

Jód, Iodum (gr. iodes), je chemický prvok v Periodickej tabuľke prvkov, ktorý má značku I a protónové číslo 53.

Patrí do skupiny halogénov a po astáte najmenej elektronegatívny halogén. Je jediný halogén, ktorý je za normálnych podmienok schopný sublimácie. Tvorí tmavofialové doštičkovité kryštáliky. Je to dôležitý biogénny prvok a jeho prítomnosť v potrave je nevyhnutná pre správny vývoj organizmu.

Využíva sa v medicíne na dezinfekciu okolia rán a v liekoch, v potravinárstve, pri fotografovaní a na výrobu farieb. Aj keď je jeho rozšírenie v slnečnej sústave a zemskej kôre zriedkavé, je rozpustený v morskej vode.

Iné projekty 

 
Halogény
Nekovy